ས་པ་ལ་ཡང་བསྟོད་ཅིང་བསྔགས་པ་བཞིན་དུ་བསྔགས་པར་འོས་པའོ། །ཞེས་འབྱུང་བས་དེ་ལྟར་ན་གོང་དུ་ལུས་འཆད་པའི་སྐབས། གྲོང་ཁྱེར་རྒྱ་མཚོ་རི་དང་དུས་ཉི་ཟླ་འཆར་བའི་བསྔགས་པ་དང་། ཞེས་སོགས་ཀྱང་དེར་འགྱུར་ཏེ། དེ་དག་ཀྱང་དུས་དེ་དང་དེའི་ཚེ་བསྔགས་པ་ལས་འོས་གཞན་མེད་པའི་ཕྱིར། འོ་ན་གང་ཡིན་ཞེ་ན། རྒྱན་འདིའི་དོན་ནི་དེ་ལྟར་མ་ཡིན་ཏེ། སྤང་ཊཱིཀ་ལས། བསྔགས་པར་འོས་པ་མཆོག་ཏུ་གྱུར་པའི་ཁྱད་པར་གྱི་ཆོས་གཟུགས་ལ་སོགས་པ་དང་ལྡན་པ་རྒྱ་ཆེ་བའི་ཡོན་ཏན་དུ་ཤར་ཕྱོགས་པ་འགའ་ཞིག་འདོད་དེ། དཔེར་ན། རོལ་པའི་དོན་གྱི་ཆུ་སྐྱེས་དང་། རྩེ་དགའི་དོན་གྱི་མཚོ་དང་། གསེར་གྱི་རང་བཞིན་གྱི་རྒྱན་ཞེས་པ་བར་གྱི་ཚིག་ཕྱིས་པའི་ཚིག་སྡུད་ཀྱིས་བསྟན་པ་བཞིན་ཏེ། འདིར་རོལ་པ་དང་། རྩེ་དགའ་དང་། གསེར་ཞེས་པ་རྣམས་བསྔགས་པར་འོས་པའི་ཁྱད་པར་ཡིན་ནོ། །ཞེས་གསུངས་པ་སྟེ། བསྔགས་པར་འོས་པའི་ཁྱད་པར་གྱི་ཆོས་ཕུལ་དུ་བྱུང་བ་འགའ་ཞིག་བརྗོད་པའི་ཤུགས་ལས། དེ་དང་ལྡན་པའི་གཞིའི་ཆོས་ཅན་དེ་ངོ་མཚར་རྒྱ་ཆེ་བ་མཚོན་ནུས་པ་ཞིག་ཡིན་ཏེ། དཔེར་ན། གསེར་གྱི་རྒྱན། ནོར་བུའི་ལྗོན་པ། མེ་ཏོག་གི་འཁྲི་ཤིང་ཞེས་སོགས་ཁྱད་པར་གྱི་དངོས་པོ་བརྗོད་པ་ན། དེ་དང་ལྡན་པའི་བརྗོད་ཡུལ་རྒྱལ་པོའི་མཛེས་མ་ལྟ་བུ་ཡོན་ཏན་རྒྱ་ཆེ་བར་རྟོགས་ནུས་པས། དེ་ཡང་རྐང་བཞིའི་ཚིགས་སུ་བཅད་པ་གཅིག་གི་རང་དབང་ཅན་ཡིན་ལ། ཕྱི་མ་ལུས་ཀྱི་སྐབས། གྲོང་ཁྱེར་རྒྱ་མཚོ་སོགས་ལ་ནི། །ཆོས་ཆོས་ཅན་དེ་ལྟ་བུའི་ངེས་པ་འགའ་ཡང་མེད་ཅིང་། རྒྱན་གང་དང་ཡང་འབྲེལ་དུ་རུང་། ཚིགས་སུ་བཅད་པའང་ངེས་མེད་སྟོན་ཕྱིར་ཆ་ཙམ་ཡང་འདྲ་བ་མ་ལགས་སོ། །དྲི་བ་བཞི་པ། འཇིག་རྟེན་⁽1763⁾འཇིག་རྟེན་འདས་བཞིན་བརྗོད་འདོད་ཀྱི། །དོན་གང་ཤིན་ཏུ་བཀོད་གྱུར་པ། །ཞེས་བཤད་པ་ལ་ནི། ཕུལ་བྱུང་གི་མཚན་ཉིད། ཁྱད་པར་གྱི་ནི་བརྗོད་འདོད་གང་། །འཇིག་རྟེན་མཚམས་ལས་བརྒལ་གྱུར་པ། །ཕུལ་དུ་བྱུང་བར་བརྗོད་པ་འདི། །རྒྱན་གྱི་དམ་པ་ཡིན་ཏེ་དཔེར། །ཞེས་པ་དེ་དང་འདྲ་བར་རུང་བས། ཁྱད་པར་འབྱེད་ཆོས་གསལ་བ་ཞིག་དགོས་པར་མཐོང་ནས་མཚམས་ལས་འདས་པ་བརྗོད་འདོད་ཀྱི། །དོན་གང་བཀོད་པ་གཽ་ཌཱ་བའི་མཛེས་པར། །བཤད་འདིར་ཕུལ་བྱུང་རྒྱན་གྱི་མཚན་ཉིད་ཙམ། །མཐོང་གི་དེ་ལས་གཞན་པའི་ཁྱད་ཆོས་གང་། །ཞེས་པའི་རང་ལན། འགྲེལ་མཛད་འགའ་དང་། ཕྱིས་ཀྱི་སྙན་ངག་པ་འགའ་ཞིག་འབྲུ་སྣོན་ཕྱོགས་འདྲར་མཐོང་ནས་དྲིས་པ་ཡིན་ལ། དཔང་ལོ་ཆེན་པོས། འཇིག་རྟེན་ལས་འདས་པ་བཞིན་ཏེ་འཇིག་རྟེན་པའི་བློ་ཡུལ་དུ་མི་ཤོང་བ་བརྗོད་པར་འདོད་པར་བྱས་ཤིང་སྦྱར་བ། དོན་གང་ཤིན་ཏུ་ཆེས་ལྷག་པར་བཀོད་ཅིང་སྒྲོ་བཏགས་པར་གྱུར་པའི་སྙན་ངག ཞེས་གསུངས་པ་ཉིད་ཚད་མ་སྟེ། གཽ་ཌཱ་བའི་ལུགས་ཀྱི་མཛེས་པ་ནི། འཇིག་རྟེན་ཀུན་གྱི་བློ་ཡུལ་ལས་འདས་ཤིང་བློར་མི་ཤོང་བ་ཞིག་བརྗོད་འདོད་ཀྱི་དོན་གང་ཞིག དེ་རྗོད་བྱེད་ཀྱི་ཚིག་ཀྱང་ཤིན་ཏུ་ཆེས་ལྷག་པར་བཀོད་པ་ནི་འདིའི་མཚན་ཉིད་དེ། ཤིན་ཏུ་བསྔགས་ཕུལ་ཆེ་བ་དཔེར་བརྗོད་པ་དག་གིས་ཤེས་པར་འགྱུར་ལ། ཕུལ་བྱུང་གི་མཚན་ཉིད། ཁྱད་པར་གྱི་ནི་བརྗོད་འདོད་གང་། །འཇིག་རྟེན་མཚམས་ལས་བརྒལ་གྱུར་པ། །ཕུལ་དུ་བྱུང་བར་བརྗོད་པ་འདི། །རྒྱན་གྱི་དམ་པ་ཡིན་ཏེ་དཔེར། །ཞེས་པའི་དོན་ནི་འདི་ལྟར་ཡིན་ཏེ། ཁྱད་པར་ཅན་གྱི་བརྗོད་འདོད་ཀྱི་དོན་གང་ཞིག་འཇིག་རྟེན་གྲགས་ཚོད་དམ་ཇི་ལྟར་གནས་ཚོད་ཀྱི་མཚམས་ལས་བརྒལ་བར་གྱུར་པ། རྗོད་བྱེད་མཚར་བ་ཕུལ་དུ་བྱུང་བར་བྱས་ཏེ་བརྗོད་པ་འདི་ནི་ཚིག་རྒྱན་ཀུན་གྱི་མཆོག་རབ་དམ་པ་ཡིན་ནོ། །ཞེས་པའི་དོན་ཡིན་མོད་ཀྱང་། ཕུལ་བྱུང་ཟེར་ཙ་ན་འུད་གོག་འཐག་པ་ལས་མ་འདས་སོ་དགོངས་ནས། འགྲེལ་མཛད་ཐམས་ཅད་ཀྱིས་འུད་ཤིན་ཏུ་ཆེ་བས་བསྟན་པ་ཞེས་ཞལ་གཅིག་ནས་འཐོན་པ་ལྟ་བུ་འདི་མི་འོས་པ་འདྲ་སྟེ། དཔེར་བརྗོད་རྣམས་སྒྲོ་བཏགས་ཀྱི་སྒོ་ནས་བརྗོད་ཚུལ་མཚར་བ་ཙམ་ལས། གཽ་ཌཱ་བའི་མཛེས་པའི་ཡོན་ཏན་ལྟ་བུའི་བློ་ཡུལ་དུ་མི་ཤོང་བའི་འུད་ནི་ཅི་ཡང་མེད་དེ་གཟིགས་པས་གསལ་ལོ། །ངག་དོན་བསྡུ་ན། སྔ་མ་ནི་འཇིག་རྟེན་འདས་བཞིན་ཞེས་པས་འཇིག་རྟེན་གྱི་བློ་ཡུལ་ལས་འདས་པ་ཞིག་བརྗོད་པར་འདོད་ལ། ཕྱི་མ་འཇིག་རྟེན་གྲགས་ཚོད་ལས་བརྒལ་བ་ཙམ་ཞིག་ངོས་བཟུང་ན་དོན་དང་མཐུན་པ་ལགས། དྲི་བ་ལྔ་པ། པདྨའི་མཛེས་པ་གཅིག་བསྡུས་འབྱུང་མིན་དཔེར། །བཤད་འདི་རྨད་བྱུང་དཔེ་ཡང་འབྱུང་མིན་དུ། །གྱུར་རམ་ཡང་ན་མི་འདྲའི་ངང་ཚུལ་ཅི།།⁽1763⁾པདྨའི་མཛེས་པ་གཅིག་ཏུ་བསྡུས་པ་མི་འབྱུང་བས་འབྱུང་མིན་དཔེར་འཆད་ན། པདྨ་ཀུན་ཏུ་འཁྲུལ་བའི་མིག་ལྡན་པའང་མི་འབྱུང་བས་འབྱུང་མིན་དུ་འགྲོ་རིགས་པ་འདྲ། ཞེས་པའི་རང་ལན། འགྲེལ་མཛད་ཕལ་ཆེར་གྱིས། འབྱུང་བར་དཀའ་བ་དང་། མི་འབྱུང་བའི་དོན་གྱིས་འབྱུང་མིན་དཔེར་གསུངས་པ་ནི། རྒྱ་དཔེ་ལ་ཐུགས་གཞིག་མ་ཆུག་པས་མ་དག་པ་ཡིན་ཏེ། རྒྱ་དཔེ་ལ། ཨུ་བྷཱུ་ཏོ་པ་མཱ། ཞེས་འབྱུང་བ། བྷཱུ་ཡོད་པ་ལའོ་ཞེས་པའི་བྱིངས་ལ། ཀྟའི་རྐྱེན་བྱིན་ནས་རྟགས་སུ་སྒྲུབས་པ་ཏིཥྛའི་རྐྱེན་གྱི་མཐའ་ཅན། འདས་རྐྱེན་ཡིན་པས་བྱུང་མིན་དཔེ་ཞེས་བྱ་སྟེ། དཔང་ལོ་ཆེན་པོས་མ་བྱུང་ཞིང་ཡོད་པ་མ་ཡིན་པའི་དཔེས་གདོང་པ་མཇལ་བས་ན་བྱུང་བ་མ་ཡིན་པའི་དཔེ་ཞེས་བྱའོ། །ཞེས་གསུངས་པ་ཉིད་ཚད་མར་ངེས་ལ། རྨད་བྱུང་དཔེ་ཡང་སྐད་ཀྱི་བྱིངས་ནི་འདྲ་མོད་ཀྱི། འགྲེལ་པ་འདོད་འཇོ་ལས། ངོ་མཚར་བ་ཉེ་བར་སྡུད་པའི་བདག་ཉིད་ཨབྷཱུ་ཏ། རྨད་དུ་བྱུང་བའམ་རྔམ་པ་སྟེ། ཁང་བཟང་དང་སྐྱེད་མོས་ཚལ་དང་བྲག་རི་ལ་སོགས་པ་བཟང་པོ་མཐོང་བ་དང་། འདུན་ས་དང་གཞལ་མེད་ཁང་དང་སྒྱུ་མ་དང་མིག་འཕྲུལ་དང་བཟོ་ལ་སོགས་པ་མཐོང་བ་སྟེ། དེ་ནི་སྙིང་ལ་འདོད་པའི་འབྱོར་པ་ཐོབ་པ་ལས་བྱུང་བའོ། །ཞེས་གསུངས་པ་བཞིན། ངོ་མཚར་བའི་འགྱུར་བ་ལས་བྱུང་བ་ཡིན་པས་རྨད་བྱུང་སྟེ། སྨིན་ལེགས་གལ་ཏེ་པདྨ་འགའ། །རྣམ་པར་འཁྲུལ་བའི་མིག་ལྡན་ན། །ཁྱོད་ཀྱི་བཞིན་གྱི་དཔལ་འཛིན་སྟེ། །ཞེས་པ་འདི་ནི་རྨད་འབྱུང་དཔེ། །ཞེས་པའི་དོན། གལ་ཏེ་ཞེས་བརྟག་པ་མཐའ་བཟུང་ནས། མེ་ཏོག་པདྨ་འགའ་ཞིག་རྣམ་པར་འཁྲུལ་བ་དང་བཅས་པའི་མིག་ཟུང་གི་མཛེས་པ་དང་ལྡན་པ་ཞིག་ན། སྨིན་ལེགས་མ་ཁྱོད་ཀྱི་བཞིན་རས་ཀྱི་དཔལ་འཛིན་ཏོ་ཞེས་པ་ནི། མ་བྱུང་མི་འབྱུང་འབྱུང་བར་མི་འགྱུར་བ་ལྟ་བུའི་དོན་མ་ཡིན་གྱི། སྙན་ངག་མཁན་གྱི་རྟོག་པས་བཏགས་པའི་དཔེ་ངོ་མཚར་བས་དཔེ་ཅན་མཛེས་མའི་བཞིན་རས་ངོ་མཚར་བ་འཇལ་བས་རྨད་བྱུང་གི་དཔེ་སྟེ། མིག་ལྡན་ན་ཞེས་པའི་ན་ཡིག་གི་ནུས་པ་ལས་མཁྱེན་པར་ཟད་དོ། །དྲི་བ་དྲུག་པ། མཚུངས་པ་གསལ་བྱེད་སྒྲ་འདི་དཔེ་ཅན་ཉིད། །སྟོན་བྱེད་ཡིན་ན་རབ་བཏགས་དཔེ་⁽1763⁾ཐེ་ཚོམ་དཔེ།  དེ་ཉིད་བརྗོད་དཔེ། ཟླ་བོ་དངོས་དཔེ། མཚུངས་སྦྱོར་དཔེ་སོགས་ལ། །མ་མཐོང་བཟློག་པ་ཅན་⁽1763⁾གཅིག་ཟློག་གཉིས་བཟློག་འགོག་པ་ཅན་གཏན་ཚིགས་ཅན་སོགས་ལ་འབྱུང་བ་འགལ། ། སྟོན་བྱེད་⁽1764⁾མིན་ན་དཔེ་རྒྱན་སྐབས་སུ་⁽1763⁾རབ་རྟོག་གསལ་བྱེད་ཀྱི་སྒྲ་རྣམས་ཀྱང་རབ་རྟོག་གི་འཇུག་དེ་མ་ཐག་བཤད་པ་ལྟར། འདི་ཡང་ཡིན་རིགས་སྟོན་པ་ཡི། །དགོངས་པ་ཅི་ཞིག་ཡིན་པ་འཆད་ན་གང་། །ཞེས་པའི་རང་ལན་འདི་དག་ལ་མཚུངས་གསལ་གྱི་སྒྲ་མེད་པ་མ་ཡིན་ཏེ། རབ་བཏགས་དཔེ་ལ། དེ་ཡི་བཞིན་དཔལ་ང་ཉིད་ལ། །ཡོད་ཅེས་པས་མཚུངས་པ་གསལ་ཞིང་། ཐེ་ཚོམ་དཔེ་ལ། དཔེ་དོན་གཉིས་ཀ་ལ་ཅི་ཞེས་སྦྱར་བ་ཉིད་ཀྱིས་མཚུངས་པ་གསལ་བར་བྱེད་དེ། ཀཻ་སྒྲ་ལའོ། །ཞེས་པའི་བྱིངས་ལས་སྒྲུབ་པའི་ཀིམ྄་ཞེས་པ་དང་། ཀ་ཐམ་ཞེས་འབྱུང་བ། གང་ཡིན་ཅི་ཡིན་ཞེས་འདྲི་བའི་ཚིག་ཡིན་པའི་ཕྱིར། དེ་བཞིན་དེ་ཉིད་བརྗོད་དཔེ། ཟླ་བོ་དངོས་པོ། མཚུངས་སྦྱོར་དཔེ་སོགས་ནི། གཞུང་ལས། རིགས་མཐུན་མཉམ་བྱས་སྒྲ་དག་དང་། གང་ཡང་དམན་མིན་དོན་ཅན་ཚིག །ཞེས་གསལ་བར་གསུངས་བཞིན་དུ་མཚུངས་གསལ་གྱི་སྒྲ་མེད་པ་ག་ལ་ཡིན། དྲུག་ཅུ་རྩ་ལྔ་པོ་འདིར་མ་འདུས་པའི་མཚུངས་གསལ་ཀྱང་ཆ་གྲོགས་སྤུན་ཟླ་སོགས་མཐའ་ཡས་པ་ཞིག་ཡོད་པར་རྣམ་བཤད་རྣམས་སུ་བཤད་པ་ལྟར་དོན་ལ་གནས་པ་ཡིན་ནོ། །བཟློག་པ་ཅན་ལ་འབྱུང་བ་ཡང་། །མཚན་ཉིད་དུ། སྒྲས་ཟིན་པའམ་རྟོགས་པ་ཡི། །དངོས་པོ་གཉིས་ནི་མཚུངས་གྱུར་པ། །དེར་ནི་དབྱེ་བ་བརྗོད་པ་གང་། །དེ་ཡི་བཟློག་པ་ཅན་ཞེས་བརྗོད། །ཞེས་གསུངས་པས་ངེས་པར་དགོས་ལ། འོན་ཀྱང་དཔེ་རྒྱན་དུ་མི་འགྱུར་ཏེ། འདིར་ནི་གཙོ་ཆེར་མཚུངས་པ་སྒྲུབ་པའི་སླད་དུ་མ་ཡིན། འབྱེད་བྱེད་སྟོན་པའི་ཁྱད་གཞི་ཙམ་དུ་བཀོད་པས་འབྱེད་བྱེད་ཅེས་ཀྱི་རྒྱན་ཞེས་ཀྱང་ཟེར་བ་ལགས། མཚུངས་གསལ་གྱི་སྒྲ་རྣམས་དཔེ་རྒྱན་གྱི་སྐབས་སུ་སྟོན་པ་ནི་གཙོ་ཆེ་བ་དང་། སྒྲའི་འཇུག་པ་འདི་ནས་རྩོམ་པའི་ཕྱིར་ཏེ། རྒྱན་གཞན་ལའང་ཅུང་ཟད་ཡོད་པ་ཡིན་ནོ། །དྲི་བ་བདུན་པ། བྱ་ཚིག་བར་གྱི་གསལ་བྱེད་དཔེར་བརྗོད་འདི། །བསྙོན་དོར་⁽1763⁾དྲི་བཞོན་དལ་བུ་འགྱུར་བྱེད་དེ། །ཟླ་བ་དག་ཀྱང་མེ་རུ་འགྱུར། །ཙནྡན་བྱུག་པ་ལྷུང་བ་ཡང་། །མཚོན་ལྷུང་འཁྱམས་པ་རྣམས་ལའོ། །ཞེས་པ་རྒྱན་དུ་སོང་བ་མིན་ནམ་ཅི། །མིན་ན་ཡུལ་དང་རང་བཞིན་ལ་བསྙོན་པའང་། །བསྙོན་དོར་⁽1763⁾ཙནྡན་ཟླ་འོད་དལ་བུ་ཡི། །ལྷོ་ཕྱོགས་དྲི་ཡི་བཞོན་པ་འདི། །མེ་ཡི་རང་བཞིན་སྤྲོ་བ་སྟེ། ཞེས་སོགས་ཀྱང་རྒྱན་དུ་འགྱུར་པ་གང་གིས་སྒྲུབ། །ཞེས་པའི་རང་ལན། བྱ་ཚིག་བར་གྱི་གསལ་བྱེད་དཔེར་བརྗོད་པ། །དྲི་བཞོན་དལ་བུ་འགྱུར་བྱེད་དེ། །ཟླ་བ་དག་ཀྱང་མེ་རུ་གྱུར། །ཙནྡན་བྱུག་པ་ལྷུང་བ་ཡང་། །མཚོན་ལྷུང་འཁྱམས་པ་རྣམས་ལའོ། །ཞེས་དངོས་པོ་དེ་གསུམ་འདོད་ལྡན་ལ་གདུང་བ་སྐྱེད་བྱེད་དུ་བྱུང་བ་ཙམ་དུ་འདྲ་ཡང་བསྙོན་དོར་བ་མེད་པས་རྒྱན་དེར་མི་འགྲོ་སྟེ། རྒྱན་དེ་དག་ནི། ཙནྡན་ཟླ་འོད་དལ་བུ་ཡི། །ལྷོ་ཕྱོགས་དྲི་ཡི་བཞོན་པ་འདི། །མེ་ཡི་རང་བཞིན་སྤྲོ་བ་སྟེ། །གཞན་གྱི་ངོར་ནི་བསིལ་ཞེས་གྲག །ཅེས་དངོས་པོ་དེ་གསུམ་གྱིས་གདུང་བར་བྱས་པ་འདྲ་ཡང་། གཞན་གྱི་ངོར་བསིལ་ཞེས་གྲགས་པ་མི་བདེན་ཏེ་གཞན་ལ་མེ་ཡི་རང་བཞིན་སྤྲོ་བར་བྱེད། ཅེས་དབང་ཡུལ་ལྔའི་ཡ་གྱལ། རེག་བྱ་བསིལ་བ་ཚ་བར་བསྙོན་དོར་བ་འདི་འདྲ་བ་སྔ་མ་ལ་མེད་དོ། །རང་བཞིན་ལ་བསྙོན་པའང་། བདུད་རྩི་ཟག་པའི་འོད་ཟེར་ཅན་ཞིག་ལ་ཟླ་བར་བདག་འདོད་མོད། དོན་གྱིས་བདག་ཉིད་འདི་ནི་གཞན་ཡིན་མོད། དུག་ཟག་པའི་འོད་ཟེར་དང་ལྡན་པའོ། །ཞེས་ཟླ་བ་ཉིད་ཟླ་བ་མིན་ཞེས་བསྙོན་དོར་བ་འདི་ལྟ་བུ་ཡང་མེད་པའི་ཕྱིར། གདུང་བ་བསྐྱེད་པར་འདྲ་བ་ཙམ་ལས་བསྙོན་དོར་གྱི་མཚན་ཉིད་ཚང་བ་མ་ཡིན་ལགས། དྲི་བ་བརྒྱད་པ། ཁ་ཅིག་མ་གུས་ཤིས་བརྗོད་འགོག་སོགས་ལ། །གཤེགས་པར་ག་ལ་རིགས་ཞེས་མ་བརྗོད་ན།། དངོས་སུ་⁽1764⁾དགག་ཚིག་མེད་ཕྱིར་འགོག་པར་མི་འགྱུར་ལོ། །གཤེགས་སམ་བཞུགས་སམ་ཞེས་པའི་མ་གུས་ཚིག མ་སྦྱར་དེ་ལ་མ་གུས་འགོག་ཚུལ་གང་། །དགག་ཚིག་དངོས་⁽1763⁾མང་ཐོས་ཀླུ་སྒྲུབ་རྒྱ་མཚོས། །མཛའ་བོ་གཤེགས་སམ་བཞུགས་ལགས་སམ། །ཞེས་པའི་ཚབ་ཏུ། ཁོ་བོ་ཅག་གི་འདོད་པ་ལྟར་ན། བདག་ནི་གསོན་རེ་སོགས་ཀྱི་འགོག་བྱེད་བསྟན་ནས་གཤེགས་བཞུགས་གང་དགྱེས་མཛོད་ཅེས་མ་གུས་པའི་ཚིག་སྦྱར་རོ། །ཁྱེད་ལྟར་ན་མ་གུས་པའི་རྒྱུ་མཚན་རི་བོང་རྭའི་རྗེས་སུ་སྙེགས་སོ། །དེས་ན་ཤུགས་ལས་འགོག་པ་ཐམས་ཅད་ལ་གྱ་ཚོམ་དུ་བཟོ་བཅོས་བྱེད་པ་འདི་འདྲ་ཅི་ཞིག་གི་སྒྱུ་ཐབས་ཡིན་དཔྱད་པར་འདོད་པའོ་སུ་མེད་ཀྱང་འགོག་བྱེད་ཙམ། །སྨོས་པས་དགག་བྱ་ཤུགས་འགོག་རིམ་པ་ཀུན། །རང་བཟོས་རྙོགས་མར་བྱེད་འདི་གང་གི་གཡོ། །ཞེས་པའི་རང་ལན། མཁན་རིན་པོ་ཆེ་འདི་ཕྱི་དུས་ཀྱི་མཁས་པ་ཆེན་པོར་གྲགས་ཀྱང་། འདི་རིགས་ཀྱི་མཁྱེན་རླབས་ཆེན་པོས་གཡེང་པ་འགའ་ཞིག་མཐོང་སྟེ། གང་ཞེ་ན། མ་གུས་པས་འགོག་པ་ལ་རྒྱ་དཔེར། གཙྪ་བཱ་ཏིཥྛ་བཱ་ཀཱནྟ། ཞེས་དང་ཤིས་བརྗོད་ཀྱིས་འགོག་པར། གཙྪ་གཙྪ་སི་ཙིརྐཱནྟ། ཞེས་འབྱུང་བ་འདི་དག མཛའ་བོ་གཤེགས་པར་ག་ལ་རིགས། །ཞེས་པར་འགྱུར་ཚུལ་སྐད་དོད་སྦྱར་ནས་གསུང་བར་རིགས་ཀྱི། བོད་སྐད་ཙམ་ཞིག་བྱུང་རྒྱལ་དུ་སྨོས་པས་བྱང་མི་ཆུབ་པའི་ཕྱིར། རྒྱ་དཔེར་དེ་སྐད་ཡོད་ཀྱང་རུང་མེད་ཀྱང་རུང་། དེ་ལྟར་བཅོས་པ་ལ་འགལ་བ་མེད་དོ་དགོངས་ན་ནི། འདོད་ན་དེ་ལ་ངས་ཅི་བྱ། །ཞེས་པ་དེར་སྣང་ངོ་། །གཞན་ཡང་མ་གུས་པའི་ཚིག་ཅི་ཡང་མ་སྦྱར་བའི་མ་གུས་འགོག་པ་དང་། མཛའ་བོའི་བགྲོད་པ་དངོས་སུ་བཀག་པའི་ཤིས་བརྗོད་ཀྱིས་འགོག་པ་འདི་ཡང་མཚར་ཆེ་བ་འདྲ། གང་ལྟར་དཔང་ལོས། སྙན་ངག་ལ་ཐམས་ཅད་དུ་དོན་སྒྲས་ཟིན་པས་མ་ཁྱབ་ཅིང་། རིག་པ་དང་དོན་གྱི་ཤུགས་ཀྱིས་རྟོགས་པ་ཡང་ཡོད་པར་བཤད་ཅིང་། གསུང་བས་འགལ་བ་སྔོན་དུ་སྤངས་གྲུབ་ཅིང་། འགྲེལ་མཛད་སྔ་མ་ཀུན་འདི་ཐད་དུ་དགོངས་པ་མི་མཐུན་པ་མེད་པས་དེ་དག་ཉིད་སྙིང་པོར་བཟུང་ན་བཞེད་པ་སྐྱོང་བདེ་བ་ལགས། དྲི་བ་དགུ་པ། གཅིག་བཟློག་བརྟན་དང་ཆེ་བའི་བདག་⁽1763⁾རྒྱ་མཚོ་དང་རྒྱལ་པོ་གཉིས་བརྟན་པ་དང་ཆེ་བའི་བདག་ཉིད་ཡིན་པ་དང་། རྒྱ་མཚོ་ལ་རོའི་ལ་བ་ཎྱ་དང་རྒྱལ་པོ་ལ་རོལ་སྒེག་གི་ལ་བ་ཎྱ་སྦྱར་བ་ལྡན་པ་གཉིས་ཉིད་དང་། །ལ་བ་ཎྱ་སོགས་སྒྲ་དོན་གཟུགས་གཅིག་ཕྱིར། །སྦྱར་རྒྱན་⁽1763⁾སྦྱར་བ་གཟུགས་གཅིག་ལྡན་པའི་ཚིག དུ་མའི་དོན་ཅན་ཡིན་པར་འདོད། །ཅེས་པའི་མཚན་ཉིད་ཚང་བས་འདི་ཡང་ནི། སྦྱར་བའི་བཟློག་པར་སྨྲ་ན་གང་གིས་འགོག །ཞེས་པའི་རང་ལན། གཅིག་གི་བཟླ